ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

2011 ԹՎԱԿԱՆԻ ՕԳՈՍՏՈՍԻ 11-Ի N 1156-Ն ՈՐՈՇՈԻՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

 ՆԱԽԱԳԾԻ ՎԵՐԱԲԵՐՅԱԼ

**1.Ընթացիկ իրավիճակը և ակտի ընդունման անհրաժեշտությունը**

«Հայաստանի Հանրապետության 2011 թվականի օգոստոսի 11-ի N1156-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի (Այսուհետ` Նախագիծ) ընդունումը պայմանավորված է այն հանգամանքով, որ 2022 թվականի դեկտեմբերի 8-ին ընդունվել է «Բնակչության բժշկական օգնության և սպասարկման մասին օրենքում լրացումներ կատարելու մասին» Հայաստանի Հանրապետության Օրենքը (Այսուհետ` Օրենք), ըստ որի Հոդված 12-ը լրացվել է 1.1-ին մասով` «Լիազոր մարմինը հաստատում է ծննդի, պերինատալ մահվան և մահվան մասին բժշկական վկայականների պատրաստման, հաշվառման ու տրամադրման կարգը:» Հաշվի առնելով Օրենքում կատարված լրացումը և «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածի 1-ին մասը, անհրաժեշտություն է առաջացել ստեղծելու իրավական հիմքեր բժշկական կազմակերպություններում ծննդի, պերինատալ մահվան և մահվան մասին բժշկական վկայականների պատրաստման, հաշվառման ու տրամադրման կարգի համար:

Հիմք ընդունելով Օրենքում կատարված փոփոխությունը` ՀՀ առողջապահության նախարարի 2023 թվականի հունիսի 2-ի թիվ 29-Ն հրամանով հաստատվել է «Ծննդի, պերինատալ մահվան և մահվան մասին բժշկական վկայականների պատրաստման, հաշվառման ու տրամադրման կարգը»: Ուստի, անհրաժեշտություն է առաջացել ուժը կորցրած ճանաչել Հայաստանի Հանրապետության 2011 թվականի օգոստոսի 11-ի N1156-Ն որոշումը:

**2. Կարգավորման նպատակը և բնույթը**

 Նախագծի նպատակն է ապահովել բժշկական կազմակերպություններում ծննդի,

պերինատալ մահվան և մահվան մասին բժշկական վկայականների պատրաստման, հաշվառման և տրամադրման կարգի իրավական կարգավորում:

**3. Նախագծի մշակման գործընթացում ներգրավված ինստիտուտները, անձինք**

Նախագիծը մշակել են ՀՀ առողջապահության նախարարության աշխատակիցները: **4.Ակնկալվող արդյունքը**

Նախագծի ընդունման արդյունքում կկանոնակարգվի բժշկական կազմակերպություններում ծննդի, պերինատալ մահվան և մահվան մասին բժշկական վկայականների պատրաստման, հաշվառման և տրամադրման գործընթացը:

**5.Նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների էական ավելացում կամ նվազեցում չի նախատեսվում:

**6.Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը համապատասխան ռազմավարական փաստաթղթերից չի բխում: